Document ID: 32005D0708

EIROPAS PARLAMENTA UN PADOMES LĒMUMS
2005. gada 7. septembris
par 2000.-2006. gada finanšu plāna pārskatīšanu
(2005/708/EK)
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu (1), un jo īpaši tā 19., 20. un 21. punktu,
ņemot vērā Eiropas Parlamenta un Padomes 2003. gada 19. maija Lēmumu 2003/430/EK par finanšu plāna pārskatīšanu (2),
ņemot vērā Komisijas priekšlikumu,
rīkojoties saskaņā ar Līguma 272. panta 9. punkta piektajā daļā izklāstīto procedūru (3),
tā kā:
Kopējās lauksaimniecības politikas reforma, ko 2003. gada septembrī pieņēma Padome (4), paredz samazināt tiešos maksājumus (“modulācija”) lauku attīstības politikas finansēšanai, lai uzlabotu līdzsvaru starp politikas instrumentiem, kas paredzēti ilgtspējīgas lauksaimniecības veicināšanai, un instrumentiem, kas paredzēti lauku attīstības sekmēšanai un lauku attīstības papildu pasākumu finansēšanai. Tāpēc finanšu plāns, kas izklāstīts I pielikumā Iestāžu nolīgumam par budžeta disciplīnu un budžeta procedūras uzlabošanu, kas pārskatīts ar Lēmumu 2003/430/EK, turpmāk saukts “finanšu plāns”, ir jālabo, lai attiecībā uz 2006. gadu ņemtu vērā “modulācijas” efektu. Tā rezultātā 1.a apakšpozīcijas “Kopējā lauksaimniecības politika” saistību apropriācijas var izmantot, lai finansētu 1.b apakšpozīcijā “Lauku attīstība” paredzētos papildu pasākumus, saglabājot nemainīgu 1. pozīcijas “Lauksaimniecība” maksimumu,
IR NOLĒMUŠI ŠĀDI.
1. pants
Finanšu plānu labo šādi:
Gada maksimālo robežu saistību apropriācijām 1.a tabulas, 1.b tabulas, 2.a tabulas un 2.b tabulas 1. izdevumu kategorijā groza šādi:
a)
1.a. apakšpozīcijai “Kopējā lauksaimniecības politika” paredzēto summu 2006. gadā samazina par summu, kas atbilst modulācijai;
Samazinātās summas Kopējai lauksaimniecības politikai
2006
Miljoni EUR 1999. gada cenās
- 570
Miljoni EUR 2006. gada cenās
- 655
b)
1.b. apakšpozīcijai “Lauku apvidu attīstība” paredzēto summu 2006. gadā palielina par summu, kas atbilst modulācijai;
Palielinātās summas Lauku apvidu attīstībai
2006
Miljoni EUR 1999. gada cenās
+ 570
Miljoni EUR 2006. gada cenās
+ 655
2. pants
1. Eiropas Savienības finanšu plāns 1999. gada cenās ir izklāstīts pielikuma 1.a un 1.b tabulā.
2. Attiecīgais finanšu plāns, ko iegūst, veicot tehnisku labojumu 2005. gadam, saskaņā ar nacionālā kopienākuma (NKI) un cenu izmaiņām, ir izklāstīts pielikuma 2.a un 2.b tabulā.
3. pants
Šo lēmumu publicē Eiropas Savienības Oficiālajā Vēstnesī.
Strasbūrā, 2005. gada 7. septembrī

Labels: 15